TC บวก 9% นักลงทุนเก็งงบ Q2 กำไรโตกระฉูด 121% พ่วง “พีอี” ต่ำ
TC บวก 9% นักลงทุนเก็งงบ Q2 กำไรกระฉูด 147.77 ล้านบาท โต 121% ดันงวด 6 เดือนแรกกำไร 200.91 ล้านบาท พ่วงค่า P/E ต่ำเพียง 14.27 เท่า
TC บวก 9% นักลงทุนเก็งงบ Q2 กำไรกระฉูด 147.77 ล้านบาท โต 121% ดันงวด 6 เดือนแรกกำไร 200.91 ล้านบาท พ่วงค่า P/E ต่ำเพียง 14.27 เท่า
17 ส.ค. 2565

ผู้สื่อข่าวรายงานว่า วันนี้ (17 ส.ค. 65) ราคาหุ้น บริษัท ทรอปิคอลแคนนิ่ง (ประเทศไทย) จำกัด (มหาชน) หรือ TC  ณ เวลา 11:11 น. อยู่ที่ระดับ 9.70 บาท บวก 0.80 บาท หรือ 8.99% สูงสุดที่ระดับ 9.95 บาท ต่ำสุดที่ระดับ 9.00 บาท ด้วยมูลค่าการซื้อขาย 122.49 ล้านบาท

บริษัทรายงานผลการดำเนินงานไตรมาส 2 สิ้นสุดวันที่ 30 มิ.ย. 65 มีกำไรสุทธิขยับขึ้นมาอยู่ที่ 147.77 ล้านบาท เพิ่มขึ้น 121.38% เมื่อเทียบกับงวดเดียวกันของปีก่อนมีกำไรสุทธิ 66.75 ล้านบาท ซึ่งเป็นรายได้จากการขายในไตรมาส 2/65 จำนวน 1,595.74 ล้านบาท หรือ 98.12% ของรายได้รวมเพิ่มขึ้น 331.35 ล้านบาท หรือเพิ่มขึ้น 26.21% เมื่อเทียบกับงวดเดียวกันของปีก่อน เนื่องจากความต้องการของสินค้าที่เพิ่มขึ้นอย่างต่อเนื่อง โดยเฉพาะผลิตภัณฑ์อาหารสัตว์เลี้ยง รวมถึงการบันทึกรายได้จากการขายที่สูงขึ้นจากค่าเงินบาทที่อ่อนค่า
ขณะเดียวกันมีกำไรจากอัตราแลกเปลี่ยนสุทธิในไตรมาส 2/65 จำนวน 24.83 ล้านบาท หรือ 1.53% ของรายได้รวม เพิ่มขึ้น 8.67% เพิ่มขึ้น 8.67 ล้านบาท หรือเพิ่มขึ้น 53.68% เนื่องจากค่าเงินบาทเฉลี่ยอ่อนค่าเมื่อเทียบกับเงินเหรียญสหรัฐอเมริกา
รวมทั้งรายได้อื่นในไตรมาส 2/65 มีจำนวน 5.67 ล้านบาท หรือ 0.35%  ของรายได้รวม เพิ่มขึ้น 1.3 ล้านบาท หรือเพิ่มขึ้น 29.76% เมื่อเทียบกับงวดเดียวกันของปีก่อน เนื่องจากบริษัทมีกำไรจากการจำหน่ายอสังหาริมทรัพย์เพื่อการลงทุนจำนวน 3.0 ล้านบาท
ขณะที่ผลการดำเนินงานงวด 6 เดือนแรก สิ้นสุดวันที่ 30 มิ.ย. 65 บริษัทมีกำไรสุทธิขยับขึ้นมาอยู่ที่ 200.91 ล้านบาท เพิ่มขึ้น 35.07% เมื่อเทียบกับงวดเดียวกันของปีก่อนมีกำไรสุทธิ 148.75 ล้านบาท นอกจากนี้บริษัทมีค่า P/E เพียง 14.27 เท่า ถือว่าราคาหุ้นยังไม่แพง